
Es selamu alejkum. Pitanje: u suri Al baqara 105 ajet i u suri An nisa174 ajet isti djelovi ajeta.u baqari je sa odredjenim clanom a u nisa je bez clana sa tenvimom.koja je razlika. Primjer


Al baqara 105


![](https://pitajucene.com/wp-content/uploads/2020/04/sura-bekara-ajet-sa-određenim-clanom.png)


An Nisa 174


![](https://pitajucene.com/wp-content/uploads/2020/04/En-Nisa-ajet-bez-određenog-clana.png)


* 
* 
* 
* 
* 
* 
* 

 
Koja je razlika u značenju ova dva ajeta iz sure El Bekare i En Nisa?

Alejkumuselam.


Ajet je u suri Ali Imran, a ne u suri Nisa.


U suri El-Bekare spominje se izraz „el-fadl“, sa određenim članom (el), koji između ostalog ukazuje i na određenost i poznatost onoga o čemu se govori. U ovom slučaju, ajet govori o Objavi, odnosno vjerovjesništvu, što je određeno i poznato, pa je i riječ (el-fadl) određena, jer ukazuje na poznatu blagodat.


U suri Ali Imran, riječ (fadl), općeg je karaktera, nije vezana samo za neku blagodatu, nego ukazuje na mnogobrojne blagodati koje je On dao i daje, a koje su neograničene, što se razumije iz konteksta ajeta koji spominje razne blagodati:  

„One koji su se Allahu i Poslaniku i nakon zadobijenih rana odazvali, one između njih, koji su dobro činili i bogobojazni bili – čeka velika nagrada; one kojima je, kada su im ljudi rekli: “Neprijatelji se okupljaju zbog vas, trebate ih se pričuvati!” – to učvrstilo [vjerovanje](https://pitajucene.com/search/vjerova/questions/ "Pretraži pitanja o vjerovanju"), pa su rekli: “Dovoljan je nama Allah i divan je On Gospodar!” I oni su se povratili obasuti Allahovim blagodatima i obiljem, nikakvo ih zlo nije zadesilo i postigli su da Allah bude njima zadovoljan – a Allah je neizmjerno dobar.“


Dakle, vidimo da se spominje više blagodati, kako navodi imam Bejdavi u svome Tefsiru: učvršćivanje vjerovanja, povećanje imana, odazivanje u borbu, čvrstina u vjeri, ispoljavanje hrabrosti pred neprijateljem, čuvanje od svega što im može nanijeti zlo, postizanje koristi uz garanciju nagrade.  

Zato je i rečeno: „I oni su se povratili obasuti Allahovim blagodatima i obiljem…“


Kaže [Halid Es-Sebt](https://pitajucene.com/search/Halid+es-Sebt/answers/ "Pretraži odgovore od šejh Halid es-Sebt"), komentarišući ajet iz sure Ali Imran: „Ovo ukazuje da su Njegova davanja neograničena i nepregledna.“


